Преузето са [www.pravno-informacioni-sistem.rs](http://www.pravno-informacioni-sistem.rs/)

**1179**

На основу члана 52. став 1. тачка б) и члана 53. став 1. тачка 2) Закона о заштити становништва од заразних болести („Службени гласник РС”, бр. 15/16, 68/20 и 136/20) и члана 15. став 3. Закона о државној управи („Службени гласник РС”, бр. 79/05, 101/07, 95/10, 99/14, 30/18 – др. закон и 47/18) и члана 17. став 4. и члана 24. Закона о Влади („Службени гласник РС”, бр. 55/05, 71/05 – исправка, 101/07, 65/08, 16/11, 68/12 – УС, 72/12, 7/14 – УС, 44/14 и 30/18 – др. закон), на предлог Републичке стручне комисије за заштиту становништва од заразних болести и Института за јавно здравље Србије „Др Милан Јовановић Батут”,

Министар здравља доноси

**НАРЕДБУ**

**о престанку важења Наредбе о забрани посета и ограничењу кретања у објектима установа за смештај старих лица**

1. Наредба о забрани посета и ограничењу кретања у објектима установа за смештај старих лица („Службени гласник РС”, бр. 28/20, 66/20, 87/20 и 7/21) престаје да важи даном ступања на снагу ове наредбе.

2. Ова наредба ступа на снагу наредног дана од дана објављивања у „Службеном гласнику Републике Србије”.

Број 512-02-5/2022-22

У Београду, 11. марта 2022. године

Министар,

др **Златибор Лончар,** с.р.